cyanic-selkie/wikianc huggingface dataset:
বেলারুশ
রাজনীতি
বেলারুশের রাজনীতি একটি রাষ্ট্রপতিশাসিত প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন রাষ্ট্রপতি কর্তৃক মনোনীত প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা দ্বিকাক্ষিক আইনসভার উপর ন্যস্ত। তবে রাষ্ট্রপতি আইনের মতই অনির্দিষ্টকালের জন্য কার্যকর অধ্যাদেশ জারির ক্ষমতা রাখেন। বেলারুশের দুটি বড় দলের নাম হচ্ছে ঐক্যবদ্ধ নাগরিক দল ও গণ ফ্রন্ট। এছাড়াও সেখানে আরও কিছু ছোট দলও রয়েছে।
ভূগোল
পূর্ব ইউরোপের স্থলবেষ্টিত রাষ্ট্র বেলারুশ মূলত একটি সমতল ভূমি যার কোন প্রাকৃতিক সীমানা নেই। দেশের মধ্যভাগে দক্ষিণ-পশ্চিম থেকে উত্তর-পূর্বে চলে গেছে বেলারুশ পর্বতশ্রেণী। দেশটির প্রায় এক-তৃতীয়াংশ এলাকা জনবিরল অরণ্যে আবৃত। প্রায় ৩ হাজার নদী ও প্রায় ৪ হাজার হ্রদ দেশটির ভূগোলের অন্যতম বৈশিষ্ট্য।
জনসংখ্যা
বেলারুশ এবং রুশ ভাষা বেলারুশ প্রজাতন্ত্রের সরকারি ভাষা। এর মধ্যে বেলারুশীয় ভাষাতে প্রায় ৯৮% জনগণ কথা বলে। ১০% লোক রুশ ভাষাতে কথা বলতে পারে। পশ্চিম সীমান্তবর্তী অঞ্চলে পোলীয় এবং জার্মান ভাষার প্রচলন আছে।
কোম্পানীগঞ্জ থানা, সিলেট
কোম্পানীগঞ্জ থানা বাংলাদেশের সিলেট জেলার অন্তর্গত কোম্পানীগঞ্জ উপজেলার একটি থানা।
প্রতিষ্ঠাকাল
১৯৭৬ সালে কোম্পানীগঞ্জ থানা প্রতিষ্ঠিত হয়। থানা সৃষ্টির পূর্বে এটি সুনামগঞ্জ জেলার ছাতক থানাধীন ইসলামপুর ইউনিয়ন, সিলেট জেলার কোতোয়ালী থানাধীন জালালাবাদ ইউনিয়ন এবং গোয়াইনঘাট থানাধীন রুস্তমপুর ও তোয়াকুল ইউনিয়নের অংশ ছিল।
প্রশাসনিক এলাকাসমূহ
কোম্পানীগঞ্জ উপজেলার ৬টি ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন।
তামপেরে
তাম্পেরে (সুয়েডীয়: Tammerfors বা ) ফিনল্যান্ডের দক্ষিণে পিরকানমা অঞ্চলে অবস্থিত একটি জনবহুল শহর। এটি ফিনল্যান্ডের দ্বিতীয় জনবহুল শহর। এটা যে কোন নর্ডিক দেশের সবচেয়ে জনাকীর্ণ অন্তর্দেশীয় শহর।
এই শহরের জনসংখ্যা ২২২,৫১২। নগর অঞ্চলে এই জনসংখ্যা ৩১৩,০৫৮। এবং ২০১১ সালের হিসেবে মেট্রোপলিটন (আমবেরে উপ-অঞ্চলের) ৪,৯৭৭ কিমি২ এলাকার জনসংখ্যা ৩৬৪,০০০। হেলসিঙ্কির পরে তাম্পেরে ফিনল্যান্ডের দ্বিতীয় বৃহত্তম শহর এবং তৃতীয় জনবহুল পৌরসভা এলাকা।
হেলসিঙ্কি থেকে ট্রেনে ১.৫ ঘণ্টায় এবং সড়কপথে ২ ঘণ্টায় তাম্পেরে  পৌছানো  যায়। tampere থেকে ফিনল্যান্ডের অন্যতম বড় শহর টুর্কুতে পৌছাতেও একই সময় লাগে। তাম্পেরে   বিমানবন্দর ফিনল্যান্ডের তৃতীয় ব্যস্ততম বিমানবন্দর।
ইতিহাস
left|thumb|গ্রীষ্মকালে আমমেরেকস্কি প্রণালী
১৭৭৫ সালে টেমেরকোস্কি চ্যানেলের তীরে সুইডেনের তৃতীয় রাজা গুস্তাভ কর্তৃক আমবেরে প্রতিষ্ঠিত হয়। এর চার বছর পরে ১৭৭৯ সা;এর ১ অক্টোবরে আমবেরে নগরের স্বীকৃতি পায়। এসময় এটী একটি ছোট শহর ছিল। ১৯শ শতাব্দীতে আমবেরে ফিনল্যান্ডের একটি গুরুত্বপূর্ণ শিল্প নগর হিসেবে প্রতিষ্ঠিত হয়। এই শতাব্দীর দ্বিতীয়ার্ধে ফিনল্যান্ডের শিল্পক্ষেত্রে নিয়োজিত মানুষের অর্ধেকই তাম্পেরেতে বাস করতো। এসব কারণে এই নগর ম্যানচেস্টার অফ দ্য নর্থ নামে অভিহিত হয়।
বিংশ শতাব্দীর প্রথমার্ধে ফিনল্যান্ডের অনেক গুরুত্বপূর্ণ রাজনৈটিক ঘটনা তাম্পেরেতে ঘটে। ১৯০৫ সালের ১ নভেম্বর ধর্মঘটের সময় বিখ্যাত রেড ডেক্লারেশন আমবেরে শহরের কেন্দ্রে ঘোষিত হয়। পরবর্তিতে এই ঘটনার সূত্র ধরে ফিনল্যান্ডের সার্বজনীন ভোটাধিকার চালু হয়। এছাড়া রাশিয়ার জার শাসকগণ পরবর্তিতে ফিনল্যান্ডের নাগরিকদের অধিক স্বাধীনতা দেয়।
ফিনল্যান্ডের গৃহযুদ্ধের সময় তাম্পেরে গুরুওপূর্ণ কৌশলগত ভূমিকা পালন করে। দ্বিতীয় বিশ্বযুদ্ধের পরে পার্শ্ববর্তি কিছু এলাকার সমন্বয়ে তাম্পেরের আয়তন বৃদ্ধি করা হয়। তাম্পেরে তার ধাতু ও টেক্সটাইল শিল্পের কারণে সুপরিচিত ছিল। কিন্তু ১৯৯০ পরবর্তি সময়ে এসব শিল্প তথ্য প্রযুক্তি ও টেলিকমিউনিকেশন শিল্প দ্বারা স্থলাভিষিক্ত হয়।
অর্থনীতি
তাম্পেরে অঞ্চল, বা পিরকানমা অঞ্চলে প্রায় ০.৪৭ মিলিয়ন অধিবাসীর বসবাস। এর মধ্যে প্রায় ০.২৩ মিলিয়ন মানুষ কর্মক্ষেত্রে নিয়োজিত। ২০০৭ সাল নাগাদ এই জনশক্তি বার্ষিক ২৫ বিলিয়ন ইউরো পরিমাণ অর্থ আয় করে। তাম্পেরে ইন্টারন্যাশলান বিজনেস অফিসের সূত্রমতে এই অঞ্চলটি যন্ত্রকৌশল এবং তথ্য ও যোগাযোগ প্রযুক্তিতে সমৃদ্ধ। এছাড়া স্বাস্থ্য ও জৈব-প্রকৌশল ক্ষেত্রেও তাম্পেরে সমৃদ্ধ। এখানে বেকারত্বের হার শতকরা ১৫ ভাগ।
শিক্ষা
তাম্পেরেতে চারটি উচ্চ শিক্ষা প্রতিষ্ঠান রয়েছে। এসব প্রতিষ্ঠানে মোট ৪০০০০ শিক্ষার্থী অধ্যয়ন করে। এগুলোড় মধ্যে দুইটি বিশ্ববিদ্যালয় এবং দুইটি পলিটেকনিক ইন্সটিটিউট। বিশ্ববিদ্যালয় দুইটি হল ইউনিভার্সিটি অফ তাম্পেরে এবং   তাম্পেরে  ইউনিভার্সিটি অফ টেকনোলোজি।
সংস্কৃতি
তাম্পেরে ভিত্তিক বেশ কয়েকটি টেলিভিশন চ্যানেল রয়েছে।
যোগাযোগ ব্যবস্থা
তাম্পেরে ফিনল্যান্ডের একটি গুরুত্বপূর্ণ রেল জংশন। তাম্পেরে থেকে ফিনল্যান্ডের সব বড় শহরে রেলযোগে যাতায়াত করা যায়। তাম্পেরে  রেলওয়ে স্টেশন শহরের কেন্দ্রে অবস্থিত। এছাড়া তাম্পেরে থেকে ফিন্নল্যান্ডের অধিকাংশ গন্তব্যে বাসে যাতায়াত করা সম্ভব। তাম্পেরের প্রধান বিমানবন্দর হল আমবেরে-পিরকালা বিমানবন্দর। এটি শহরের কেন্দ্র থেকে ১৩ কিলোমিটার দক্ষিণ-পশ্চিমে অবস্থিত। এটি দিয়ে প্রতি বছরে পাঁচ লক্ষাধিক যাত্রী যাতায়াত করে।
তাম্পেরের প্রধান গণযোগাযোগ ব্যবস্থা হল বাস। ২০০৯ সালে গণযোগাযোগে অগ্রগতি আনয়নের লক্ষ্যে শহরে একটি লাইট রেল নির্মাণের সিদ্ধান্ত নেয় সরকার। এছাড়া তাম্পেরের  পার্শ্ববর্তি শহরগুলো যোগাযোগের জন্য কমিউটার রেল নির্মাণের পরিকল্পনা করা হচ্ছে।
টুইন শহর — ভগিনী শহর
তাম্পেরেসংযুক্ত শহর:
এস্তোনীয় উইকিপিডিয়া
এস্তোনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার এস্তোনীয় ভাষার সংস্করণ। এস্তোনীয় উইকিপিডিয়া ২০০২ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। এস্তোনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নলুয়া ইউনিয়ন
নলুয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
দ্য লিডার (হিউস্টন)
দ্য লিডার টেক্সাসের হিউস্টন হাইটসে প্রকাশিত একটি সাপ্তাহিক পত্রিকা। হিউস্টন হাইটস ছাড়াও এটি গার্ডেন ওকস এবং ওক ফরেস্ট সহ অন্যান্য উত্তর-পশ্চিম হিউস্টন সম্প্রদায়েও বিতরণ করা হয়।
ইকলস লেমাইরেই
ইকলস লেমাইরেই হল এক প্রকার মথ। এটি স্যাটারনিডাই পরিবারের অন্তর্ভুক্ত। মথটি ব্রাজিলে পাওয়া যায়। ১৯০৫ সালে মথটি বর্ণিত হয়। এর বর্ণনা দেন প্রাণীবিজ্ঞানী রেগো-বেরোস ও ট্যানজেরিনি।
জেনেভা কনভেনশন
thumb|300px|জেনেভা কনভেনশন: যুদ্ধে মানবিক নীতি প্রতিষ্ঠাকারী প্রথম জেনেভা কনভেনশনের (১৮৬৪) স্বাক্ষর ও মোহরাঙ্কিত পৃষ্ঠা
জেনেভা কনভেনশন চারটি চুক্তি ও তিনটি বাড়তি প্রটোকল নিয়ে গঠিত, যা যুদ্ধে মানবিক আচরণ নিশ্চিত করার জন্য প্রতিষ্ঠা করা হয়। বস্তুত, একবচন শব্দ হিসেবে জেনেভা কনভেনশন ১৯৪৯ সালের একটি সন্ধিপত্রকে নির্দেশ করে, যেটি সম্পাদিত হয়েছিল দ্বিতীয় বিশ্বযুদ্ধ পরবর্তী প্রতিক্রিয়া ও এর ফলাফল হিসেবে। এই সন্ধিপত্রেই চতুর্থ চুক্তিটি যোগ করা হয় ও প্রথম তিনটি চুক্তির (১৮৬৪, ১৯০৬, ১৯২৯) হালনাগাদ করা হয়। চতুর্থ জেনেভা কনভেনশনের (১৯৪৯) বিভিন্ন অনুচ্ছেদে যুদ্ধকালীন সময়ে বা সামরিক সংঘাতে ধৃত ব্যক্তির মৌলিক অধিকারসমূহ নির্দিষ্টভাবে ও বিশদ ভাষায় নিরূপণ করা হয়েছে। এতে প্রতিষ্ঠিত হয়েছে আহতদের এবং যুদ্ধাঞ্চল ও এর কাছাকাছি এলাকায় বেসামরিক নাগরিকদের সুরক্ষার ব্যবস্থা। ১৯৪৯ সালের এই চুক্তিগুলোকে সম্পূর্ণরূপে অথবা রিজার্ভেশনসহ (একটি চুক্তির কার্যধারা মুলতুবি রাখার প্রক্রিয়া) আনুষ্ঠানিকভাবে অনুমোদন করেছে ১৯৪ টি দেশ।
জেনেভা কনভেনশন যেহেতু যুদ্ধ-সংশ্লিষ্ট মানুষের বিষয়ে, তাই এর অনুচ্ছেদসমূহে যুদ্ধ ও যুদ্ধে অস্ত্রের ব্যবহার সম্পর্কে যথোচিত নির্দেশ দেয়া হয়নি। এই দুইটি প্রসঙ্গ মূলত হেগ কনভেনশনের বিষয়বস্তু (প্রথম হেগ কনফারেন্স ১৮৯৯ সালে ও দ্বিতীয় হেগ কনফারেন্স ১৯০৭ সালে সম্পাদিত হয়)। এছাড়াও, রাসায়নিক ও জীবাণু যুদ্ধ নিয়ে নির্দেশনা রয়েছে জেনেভা প্রটোকলে (যুদ্ধে শ্বাসরোধকারী, বিষাক্ত ও অন্যান্য গ্যাসের ব্যবহার এবং জীবাণুতাত্ত্বিক যুদ্ধপ্রণালী নিষিদ্ধকরণের জন্য যে প্রটোকল, ১৯২৯)।
ইতিহাস
thumb|200px|প্রথম বিশ্বযুদ্ধে রেডক্রসের পোস্টার ১৮৬২ সালে হেনরী ডুনান্ট যুদ্ধের বিভীষিকা নিয়ে তার মেমোয়ার অভ সলফেরিনো বইটি প্রকাশ করেন। তাঁর যুদ্ধকালীন অভিজ্ঞতা তাঁকে নিম্নোক্ত প্রস্তাবগুলো উপস্থাপন করতে উদ্বুদ্ধ করেছিলঃ প্রথম প্রস্তাবটির কারণে প্রতিষ্ঠা পেল রেডক্রস। আর দ্বিতীয়টি জন্ম দিয়েছিল প্রথম জেনেভা কনভেনশন। এই দুইটি অর্জনের জন্য ১৯০১ সালে ফ্রেদেরিক পাসির সাথে যৌথভাবে হেনরী ডুনান্ট নোবেল শান্তি পুরস্কার পান। যুদ্ধক্ষেত্রে আহত ও অসুস্থ সৈনিকদের সার্বিক অবস্থার উন্নতির লক্ষ্যে প্রথম জেনেভা কনভেনশনটি সম্পাদিত হয়েছিল।
১৮৬৪ সালের ২২শে আগস্ট মোট বারোটি দেশ প্রথম চুক্তিটির দশটি অনুচ্ছেদ প্রাথমিকভাবে গ্রহণ করে। এ প্রচারিভাযানে মার্কিন রেডক্রসের প্রতিষ্ঠাতা ক্লারা বার্টন যথেষ্ট প্রভাব রাখেন । অবশেষে ১৮৮২ সালে যুক্তরাষ্ট্র এর অনুমোদন দেয়।
সমুদ্রস্থ যুদ্ধক্ষেত্রে আহত ও অসুস্থ সৈনিকদের সার্বিক অবস্থার উন্নতির লক্ষ্যে ১৯০৬ সালের ৬ই জুলাই-এ সম্পাদিত জেনেভা কনভেনশনে দ্বিতীয় চুক্তিটি গৃহীত হয় । এটিই দ্বিতীয় জেনেভা কনভেনশন। এই চুক্তিটিতে সুনির্দিষ্টভাবে সমুদ্রপথে যুদ্ধরত সেনাবাহিনীকে নির্দেশ করা হয়েছে। ১৯২৯ সালের ২৭শে জুলাইয়ে সম্পাদিত যুদ্ধবন্দিদের সাথে সু-আচরণ ও তাদের চিকিৎসা নিশ্চিতকরণের লক্ষ্যে তৃতীয় জেনেভা কনভেনশনেও এটি বহাল রাখা হয় এবং কার্যকর হয় ১৯৩১ সালের ১৯শে জুন তারিখে। ন্যুরেমবার্গ ট্রায়ালে যে যুদ্ধাপরাধের ঘটনা প্রকাশ পায় তার প্রতি তীব্র ক্ষোভ থেকে এবং দ্বিতীয় বিশ্বযুদ্ধ পরবর্তী এক শান্তিকামি ও মানবহিতৈষী স্পৃহা দ্বারা উদ্বুদ্ধ হয়ে ১৯৪৯ সালে একের পর এক কনফারেন্স অনুষ্ঠিত হয়। এতে পূর্বের তিনটি জেনেভা কনভেনশনকে হালনাগাদকরণ ও সুনিশ্চিতকরণসহ যুদ্ধকালীন সময়ে বেসামরিক জনগণ রক্ষার্থে একটি নতুন ও বিশদ জেনেভা কনভেনশন যোগ করা হয়। এটাই ছিল চতুর্থ জেনেভা কনভেনশন।
এই দলিলসমূহের বহু বিস্তারিত ব্যাপ্তিসত্ত্বেও সময়ের সাথে সাথে এর অসম্পূর্ণতা উপলব্ধি করা গেছে। বস্তুত স্নায়ুযুদ্ধের শুরু থেকেই যুদ্ধের ধরন বদলে গেছে, ফলে অনেকেই মনে করেন যে, ১৯৪৯-এর জেনেভা কনভেনশন প্রকৃতপক্ষে এক অধুনা-লুপ্ত বাস্তবতার জন্য প্রযোজ্য। একদিকে বেশিরভাগ সামরিক সংঘাত ছিল অভ্যন্তরীণ যা পরিণত হয়েছিল গৃহযুদ্ধে, আবার অপরপক্ষে বেশিরভাগ যুদ্ধ হয়ে উঠছিল ক্রমবর্ধমানভাবে অসম বা অসঙ্গতিপূর্ণ। তাছাড়া সাম্প্রতিককালের যুদ্ধ ও সংঘাতগুলোতে বেসামরিক জনগণকে উত্তরোত্তর ক্রমবর্ধমান হারে ক্ষতি স্বীকার করতে হচ্ছে, যার ফলে যুদ্ধকালীন সময়ে বেসামরিক সামগ্রী ও জনগণের প্রকৃত সুরক্ষার প্রয়োজন দেখা দিয়েছে। এ প্রয়োজনের প্রেক্ষিতে ১৮৯৯ এবং ১৯০৭-এর হেগ কনভেনশন হালনাগাদ করা হয়েছে এবং এ হালনাগাদকরণ ছিল অতীব প্রয়োজনীয়। এ সমস্ত ঘটনাবলীর পরিপ্রেক্ষিতে ১৯৭৭ সালে দুটি প্রটোকল গৃহীত হয় যা কিনা ১৯৪৯ সালের কনভেনশনকে বাড়তি সুরক্ষার ব্যবস্থাসহ আরও সম্প্রসারিত করেছে। ২০০৫ সালে সংক্ষিপ্ত তৃতীয় প্রটোকলটি যুক্ত হয় যা চিকিৎসা সেবার নিরাপত্তামূলক প্রতীক চিহ্ণের জন্য রেডক্রস ও রেডক্রিসেন্ট-এর প্রতীকচিহ্ণের বিকল্প হিসাবে প্রতিষ্ঠা করে রেডক্রিস্টাল। এই প্রতীকটি সেই সব দেশের জন্য প্রযোজ্য যারা রেডক্রস ও রেডক্রিসেন্টের প্রতীকচিহ্ণকে আপত্তিকর মনে করে।
জেনেভা কনভেনশন ও এর চুক্তিসমূহ
জেনেভা কনভেনশনে যে সব বিধি যুক্ত হয়েছে তা যুদ্ধ বা সামরিক সংঘাতের সময়ে প্রয়োগযোগ্য এবং এই আইন বা বিধিসমূহ সেই ব্যক্তিবর্গকে রক্ষার চেষ্টা করে যারা সংঘাত বা বৈরিতায় লিপ্ত নয় অথবা যারা সংঘাত ও বৈরিতায় আর অংশগ্রহণ করছে না, যেমনঃ
কনভেনশনসমূহ
আন্তর্জাতিক কূটনীতিতে কনভেনশন শব্দটি সম্মেলন এর সাধারণ অর্থে ব্যবহৃত হয় না। বরং এই শব্দটি কূটনীতিতে আন্তর্জাতিক চুক্তি বা সন্ধিপত্র হিসাবে ব্যবহৃত হয়। ১৯৪৯ সালে প্রথম তিনটি জেনেভা কনভেনশনের পরিমার্জন ও সম্প্রসারণ করা হয় এবং এতে চতুর্থ কনভেনশনটি যোগ করা হয়।
এই কনভেনশনগুলোর সমষ্টিকেই বলা হয় "১৯৪৯ এর জেনেভা কনভেনশনসমূহ" বা সাধারণভাবে "জেনেভা কনভেনশন"।
প্রটোকলসমূহ
১৯৪৯ এর কনভেনশনকে তিনটি সংশোধনী প্রটোকলসহ কিছুটা পরিবর্তন করা হয়ঃ
প্রয়োগ
যুদ্ধ বা সামরিক সংঘাতের সময়ে সেইসব রাষ্ট্রের জন্যই জেনেভা কনভেনশন প্রযোজ্য যারা এর আনুষ্ঠানিক স্বীকৃতি দিয়েছে। এর ২ এবং ৩ নং অনুচ্ছেদে জেনেভা কনভেনশনের প্রয়োগযোগ্যতা স্পষ্ট ও সুনির্দিষ্টভাবে ব্যাখ্যা করা হয়েছে। যদিও এই প্রয়োগযোগ্যতার বিষয়টি কিছু বিতর্কেরও জন্ম দিয়েছে। যে সময়ে জেনেভা কনভেনশনের প্রয়োগ হবে, সে সময়টিতে আন্তর্জাতিক আইন মেনে চলার লক্ষ্যে সরকারকে একটি নির্দিষ্ট পর্যায় পর্যন্ত রষ্ট্রের সার্বভৌম ক্ষমতা অবশ্যই ছেড়ে দিতে হবে। এই আইন কোনো দেশের সংবিধান বা তার সাংস্কৃতিক মূল্যবোধের সাথে পুরোপুরি সুসংগত না-ও হতে পারে। ফলে জেনেভা কনভেনশনের চুক্তিগুলো ব্যক্তিপর্যায়ে জনগণের দিকে সাহায্যের হাত বাড়িয়ে দেওয়া সত্ত্বেও রাজনৈতিক চাপের কারণে কোনো কোনো সরকার এর দায়-দায়িত্ব গ্রহণে অনীহা প্রদর্শন করতে পারে।
আন্তর্জাতিক সামরিক সংঘাতের সাথে সম্পর্কিত ২ নং ধারা
এই ধারা অনুযায়ী, আন্তর্জাতিক সংঘাতের প্রতিটি ক্ষেত্রেই জেনেভা কনভেনশনের প্রয়োগ হবে। তবে এটি সেসব ক্ষেত্রেই প্রযোজ্য যেখানে যুদ্ধরত জাতিগুলোর মধ্যে কমপক্ষে একটি দেশ জেনেভা কনভেনশনের অনুমোদন দিয়েছে। প্রাথমিকভাবেঃ
এছাড়াও প্রটোকল ১ এর ১ নং ধারা অনুযায়ী ঔপনিবেশিক শাসন ও বিদেশী দখলদারিতার বিরুদ্ধে সামরিক সংঘাতও আন্তর্জাতিক সংঘাত হিসাবে বিবেচিত হবে।
যখন আন্তর্জাতিক সংঘাতের মানদণ্ড নিশ্চিত করা যাবে, তখনই জেনেভা কনভেনশনের সম্পূর্ণ সুরক্ষার প্রয়োগের ব্যাপারটি বিবেচনা করা হবে।
অ-আন্তর্জাতিক সংঘাতের সাথে সম্পর্কিত ৩ নং ধারা
এই ধারা অনুযায়ী, একটিমাত্র দেশের সীমানার ভেতরে সীমাবদ্ধ এবং প্রকৃতিতে আন্তর্জাতিক নয় এ রকমের সামরিক সংঘাতের জন্যেও যুদ্ধ-সম্পর্কিত কনভেনশনের ন্যূনতম কিছু বিধি প্রযোজ্য। উল্লেখ্য, এ ধারাটির প্রয়োগযোগ্যতা নির্ভর করে সামরিক সংঘাত শব্দটির অর্থের ওপরে। যেমন, এর প্রয়োগ হবে সরকার এবং বিদ্রোহী বাহিনীর সংঘাতে, অথবা দুইটি বিদ্রোহী বাহিনীর সংঘর্ষে, অথবা অন্য যেকোনো সংঘাতে যা যুদ্ধের বৈশিষ্ট্যগুলোকে ধারণ করেও একটি দেশের সীমানার ভেতরেই সীমাবদ্ধ। মুষ্টিমেয় কিছু লোক একটি পুলিশ স্টেশনে হামলা চালালে তা এই ধারার সাপেক্ষে সামরিক সংঘাত নয়, এ ধরনের ঘটনা শুধুমাত্র আলোচ্য দেশটির আইনের অধীনেই বিবেচিত হবে।
আন্তর্জাতিক নয় এমন সংঘাতময় পরিস্থিতিতে পুরো জেনেভা কনভেনশনের সবকয়টি ধারা বা বিধান প্রয়োগযোগ্য নয়। শুধুমাত্র ৩ নং ধারা এবং প্রটোকল ২ এ অন্তর্ভুক্ত সীমিত কিছু শর্তই এ ধরনের পরিস্থিতিতে প্রয়োগযোগ্য। অন্যথায় কনভেশনের অনেক অনুচ্ছেদ বা শর্তই একটি স্বাধীন সার্বভৌম দেশের অধিকারের সাথে সাংঘর্ষিক হবে, চুক্তির ধারা প্রয়োগ সীমিতকরণের যৌক্তিক ভিত্তি ছিল এটাই। এ ধারাটির শর্তসমূহ প্রযোজ্য হবে এই বিবেচনায় নিচের প্রস্তাবগুলো পাওয়া যায়ঃ
কনভেনশন বাস্তবায়নে জাতিসংঘ নিরাপত্তা পরিষদের ক্ষমতা
জেনেভা কনভেনশন এবং অন্যান্য চুক্তির সাথে সম্পর্কিত সব বিষয়ের জন্য চূড়ান্ত ট্রাইব্যুনাল হিসাবে রয়েছে জাতিসংঘের নিরাপত্তা পরিষদ। জাতিসংঘ সনদ হলো একটি কনস্টিটিউয়েন্ট ট্রিটি এবং এর ধারাগুলোর প্রতি সদস্য রাষ্ট্রগুলোর বাধ্যবাধকতা রয়েছে। জাতিসংঘ সনদের ২৫ নম্বর এবং অন্যান্য ধারামতে জাতিসংঘের প্রতি আইনি ও নৈতিক বাধ্যবাধকতা হতে হবে অন্যসব চুক্তির প্রতি বাধ্যবাধকতার চেয়ে বেশি ও তা হবে সর্বোচ্চ। তবে নিরাপত্তা পরিষদ কদাচিৎ জেনেভা কনভেনশন সম্পর্কে এর কর্তৃত্ব প্রয়োগ করে, তাই বেশিরভাগ বিষয়েরই সুরাহা হয় আঞ্চলিক চুক্তি অথবা জাতীয় আইনের সাহায্যে।
প্রটেক্টিং পাওয়ারস
কনভেনশনে উল্লেখিত প্রটেক্টিং পাওয়ার শব্দদ্বয়ের একটি সুনির্দিষ্ট অর্থ আছে। প্রটেক্টিং পাওয়ার বা নিরাপত্তাবিধানকারী শক্তি হলো এমন একটি রাষ্ট্র যেটি একটি নির্দিষ্ট সামরিক সংঘাতে অংশগ্রহণ করছে না, কিন্তু সংঘাতের সাথে সম্পৃক্ত একটি পক্ষের স্বার্থের দিকে খেয়াল রাখতে সম্মত হয়েছে। এই প্রটেক্টিং পাওয়ার, যে কিনা একটি মধ্যস্থতাকারী, সংঘাতে অংশগ্রহণকারী দলগুলোর মধ্যে যোগাযোগের বিষয়টি নিশ্চিত করে। যুদ্ধাঞ্চল পরিদর্শন ও যুদ্ধবন্দীদের সাথে সাক্ষাৎ করে কনভেনশনের প্রয়োগ হচ্ছে কিনা এই ব্যাপারটি পরীক্ষা করাও এর একটি কাজের মধ্যে পড়ে। শুধু তাই নয়, বন্দী, আহত ও বেসামরিক জনগণের পক্ষে প্রটেক্টিং পাওয়ারকে অবশ্যই সোচ্চার হতে হবে।
কনভেনশনের লঙ্ঘন
thumb|left|[[আন্তর্জাতিক অপরাধী আদালত|আন্তর্জাতিক অপরাধ আদালতের লোগো]] কনভেনশনের সব চুক্তির লঙ্ঘন গুরুত্বের দিক দিয়ে সমান নয়। সবচেয়ে ভয়ানক অপরাধগুলোকে গুরুতর চুক্তিভঙ্গ হিসাবে বিবেচনা করা হয় এবং এ থেকে যুদ্ধাপরাধের একটি আইনি সংজ্ঞাও পাওয়া যায়। কনভেনশন সুরক্ষা দেবে এমন ব্যক্তির সাথে যে সমস্ত আচরণ দ্বিতীয় ও তৃতীয় জেনেভা কনভেনশনের গুরুতর লঙ্ঘন হিসাবে বিবেচিত হবে তা নিম্নরূপঃ
এছাড়াও নিম্নোক্ত কাজগুলোও চতুর্থ জেনেভা কনভেনশনের গুরুতর লঙ্ঘন হিসাবে বিবেচিত হবেঃ
জেনেভা কনভেনশনের চুক্তিগুলোর সাথে সংশ্লিষ্ট দেশগুলোকে অবশ্যই উপরিউক্ত অপরাধগুলোর শাস্তি প্রদান করার লক্ষ্যে আইন প্রণয়ন করতে হবে এবং কার্যক্ষেত্রে সেই আইনের প্রয়োগও ঘটাতে হবে। শুধু তাই নয়, চুক্তিবদ্ধ দেশগুলো জাতীয়তা ও অপরাধ সংঘটনের স্থান নির্বিশেষে উল্লেখিত অপরাধে অভিযুক্তদেরকে অথবা এই সমস্ত অপরাধের আদেশ প্রদানকারী অফিসারদেরকে বিচারের সম্মুখীন করাতে আইনগতভাবে বাধ্য।
সাম্প্রতিককালে জেনেভা কনভেনশন
১৯৪৯ সালে চতুর্থ জেনেভা কনভেনশন সম্পাদনের পর থেকে যুদ্ধ ও যুদ্ধ সংঘটনের প্রকৃতি যদিও নাটকীয়ভাবে বদলে গেছে, তারপরেও এই কনভেনশনগুলোকে আজও আন্তর্জাতিক মানবহিতৈষী আইনের জন্য সমান গুরুত্বপূর্ণ ও অপরিহার্য হিসাবে বিবেচনা করা হয়। এটি নিরাপত্তাবিধান করছে সেই সব যোদ্ধাদের যারা যুদ্ধে অংশগ্রহণ করতে অসমর্থ। শুধু তাই নয়, এই কনভেনশন বেসামরিক জনগণের সুরক্ষার ব্যাপারটিও নিশ্চিত করছে। সাম্প্রতিককালের সব আন্তর্জাতিক সামরিক সংঘাতে কনভেনশনের চুক্তিগুলো কার্যকর করা হয়েছে। এর মধ্যে রয়েছে আফগানিস্তান যুদ্ধ (২০০১ - বর্তমানকাল),, ২০০৩ এর ইরাক আগ্রাসন, চেচনিয়া আগ্রাসন (১৯৯৪ - বর্তমানকাল) , এবং ২০০৮ এর রাশিয়া-জর্জিয়া যুদ্ধ।
করপাড়া ইউনিয়ন, গোপালগঞ্জ সদর
১৪ নং করপাড়া ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন। এটি গোপালগঞ্জ সদর উপজেলার একটি প্রাচীনতম জনপদ এবং গোপালগঞ্জ জেলার মধ্যে একটি জনবহুল ইউনিয়ন। ভোটার সংখ্যা বিবেচনায় এর অবস্থান গোপালগঞ্জ সদর উপজেলায় দ্বিতীয়। ১১ নভেম্বর ২০২১ এর হালনাগাদ চূড়ান্ত ভোটার তালিকার তথ্য অনুযায়ী  ভোটারের সংখ্যা প্রায় ২৫,০১৩ জন। ইউনিয়নটি মুসলিম সংখ্যাগরিষ্ঠ। অন্যান্য ধর্মের মধ্যে হিন্দু সম্প্রদায়, বৌদ্ধ, খ্রিস্টান এবং ১% এর নিচে অন্যান্য সম্প্রদায়ে লোকের বসবাস। বাসিন্দারা বেশিরভাগ কৃষি নির্ভরশীল বা আর্থ-সামাজিক উন্নয়নে তাদের কৃষিক্ষেত্রে অবদানের উপর জীবিকা নির্ভরশীল।
অবস্থান ও সীমানা
উত্তরে বৌলতলী সাহাপুর ইউনিয়ন, দক্ষিণে মাঝিগাতী ইউনিয়ন, পূর্বে কাজুলিয়া ইউনিয়ন এবং পশ্চিমে দুর্গাপুর ও উলপুর ইউনিয়ন অবস্থিত।
দর্শনীয় স্থান
বনগ্রামের সাধক হাজার চাঁদ ফকিরের মাজার, ঐতিহ্যবাহী বনগ্রাম বড় মাঠ, পবিত্র ইদ্গাহ ময়দান,বনগ্রাম-বলাকইড়ের পদ্মবিল,ইসহাক মোল্লার দিঘি, করপাড়া ইউনিয়নের সরকারী পুকুর, পন্ডিত কালী দাসের বাড়ি,নিশি বাবুর বাড়ি, বঙ্গবন্ধুর সহচর আব্দুল মান্নান মন্নু শেখের বাড়ি,বনগ্রাম দক্ষিণ পাড়া ভুতের(ভিটে)বাড়ি,আলম মিয়ার বাড়ির অতিথি পাখির আশ্রয়কেন্দ্র।
গ্র্যাহাম পটার
গ্র্যাহাম স্টিফেন পটার (Graham Potter, ; জন্ম: ২০ মে ১৯৭৫; গ্র্যাহাম পটার নামে সুপরিচিত) হলেন একজন ইংরেজ সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে ম্যানেজারের দায়িত্ব পালন করছেন।  তিনি তার খেলোয়াড়ি জীবনের অধিকাংশ সময় স্টোক সিটি এবং ইয়র্ক সিটির হয়ে রক্ষণভাগের খেলোয়াড় হিসেবে খেলেছেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেছেন।
১৯৯২–৯৩ মৌসুমে, ইংরেজ ক্লাব বার্মিংহ্যাম সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দুই মৌসুম অতিবাহিত করেছিলেন; বার্মিংহ্যাম সিটির হয়ে তিনি ২৫ ম্যাচে ২টি গোল করেছিলেন। অতঃপর ১৯৯৩–৯৪ মৌসুমে তিনি ইংরেজ ক্লাব স্টোক সিটিতে যোগদান করেছিলেন। স্টোক সিটিতে তিন মৌসুম অতিবাহিত করার পর সাউদাম্পটনের সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ১০ ম্যাচে অংশগ্রহণ করেছিলেন। পরবর্তীকালে, তিনি ওয়েস্ট ব্রমউইচ, নর্দ্যাম্পটন টাউন, রেডিং, ইয়র্ক সিটি, বোস্টন ইউনাইটেড এবং শ্রোজব্রি টাউনের হয়ে খেলেছিলেন। সর্বশেষ ২০০৩–০৪ মৌসুমে, তিনি বোস্টন ইউনাইটেড হতে ইংরেজ ক্লাব ম্যাকলসফিল্ড টাউনে যোগদান করেছিলেন; ম্যাকলসফিল্ড টাউনের হয়ে দুই মৌসুম খেলার পর তিনি অবসর গ্রহণ করেছিলেন।
১৯৯৬ সালে, পটার ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
গ্র্যাহাম স্টিফেন পটার ১৯৭৫ সালের ২০শে মে তারিখে ইংল্যান্ডের সোলিহালে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পটার ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ১৯৯৬ সালে ইংল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন এবং ইংল্যান্ডের বয়সভিত্তিক দলের হয়ে একমাত্র ম্যাচে অংশগ্রহণ করেছেন।
দ্য মার্লিন ডেমোক্র্যাট
দ্য মার্লিন ডেমোক্র্যাট টেক্সাসের মার্লিনের একটি সংবাদপত্র। এটি রোজবাড নিউজের পাশাপাশি মার্লিন পাবলিকেশনস ইনক -এর মালিকানাধীন। জুলাই ২০১৫ সেন্ট্রাল টেক্সাস পাবলিশিং, মার্লিন পাবলিকেশন কিনে নেয়।
ইউজনেট
থাম্ব|ইউজনেট সার্ভার এবং ক্লায়েন্টগুলির একটি চিত্র। সার্ভারগুলিতে নীল, সবুজ এবং লাল বিন্দুগুলি যারা বহন করে এমন গোষ্ঠীগুলির প্রতিনিধিত্ব করে। সার্ভারের মধ্যে তীরগুলি নিউজ গ্রুপের প্রবেশাধিকারগুলি নির্দেশ করে। ক্লায়েন্ট এবং সার্ভারগুলির মধ্যে তীরগুলি ইঙ্গিত করে যে কোনও ব্যবহারকারী একটি নির্দিষ্ট গোষ্ঠীতে সদস্যতা নিয়েছে এবং নিবন্ধগুলি পড়ে বা জমা দেয়। ইউজনেট সারা বিশ্ব জুড়ে বিতরণ করা আলোচনা সিস্টেম যা কম্পিউটারের মাধ্যমে  করা  যায়। এর সাধারণ উদ্দেশ্যে ইউনিক্স-থেকে-ইউনিক্স অনুলিপি (ইউইউসিপি) ডায়াল-আপ নেটওয়ার্ক আর্কিটেকচার থেকে তৈরি করা হয়েছিল। টম ট্রস্কট এবং জিম এলিস ১৯৭৯ সালে এই ধারণাটি ধারণ করেছিলেন এবং এটি ১৯৮০ সালে প্রতিষ্ঠিত হয়েছিল। ব্যবহারকারীরা এক বা একাধিক বিভাগগুলিতে বার্তাগুলি ( আর্টিকেল বা পোস্ট, এবং সম্মিলিতভাবে সংবাদিত সংবাদ ) পড়েন এবং পোস্ট করেন, যা নিউজ গ্রুপ হিসাবে পরিচিত। ইউজনেট অনেক ক্ষেত্রেই বুলেটিন বোর্ড সিস্টেমের (বিবিএস) সাদৃশ্যযুক্ত এবং ইন্টারনেট ফোরামের পূর্বসূরী যা বর্তমানে বহুল ব্যবহৃত হয়। ওয়েব ফোরাম এবং বিবিএসের মতোই আলোচনাগুলি থ্রেড করা হয়েছে, যদিও পোস্টগুলি ক্রমক্রমে সার্ভারে সঞ্চিত থাকে। নামটি "ব্যবহারকারীদের নেটওয়ার্ক" শব্দটি থেকে এসেছে।
বিবিএস বা ওয়েব ফোরাম এবং ইউজনেটের মধ্যে একটি প্রধান পার্থক্য হ'ল কেন্দ্রীয় সার্ভার এবং উত্সর্গীকৃত প্রশাসকের অনুপস্থিতি। ইউজনেটকে এমন একটি বৃহত, ক্রমাগত পরিবর্তিত সার্ভারগুলির মধ্যে বিতরণ করা হয় ৷
ইউজনেট নেটওয়্যার্ক ওয়ার্ল্ডে সাংস্কৃতিক ও ঐতিহাসিকভাবে তাৎপর্যপূর্ণ এবং বহুবিধ স্বীকৃত ধারণা এবং " এফএকিউ ", " শিখা ", সকপ্পেট এবং " স্প্যাম " এর মতো পদগুলিকে জন্ম দিয়েছে বা জনপ্রিয় করেছে ১৯৯০ এর দশকে, ইন্টারনেটে প্রবেশাধিকার সাধারণভাবে সাশ্রয়ী হওয়ার আগে, ইউজনেট সংযোগগুলি ফিডোনেটের ডায়াল-আপ বিবিএস নেটওয়ার্কগুলির মাধ্যমে দীর্ঘ-দূরত্ব বা বিশ্বব্যাপী আলোচনা এবং অন্যান্য যোগাযোগ ব্যাপকভাবে তৈরি করে, সার্ভারের প্রয়োজন হয় না, কেবল (স্থানীয়) টেলিফোন পরিষেবা।
বঙ্গবাজার অগ্নিকাণ্ড
বঙ্গবাজারে লাগা আগুন প্রায় সাড়ে ছয় ঘণ্টা পর নিয়ন্ত্রণে আসে। আগুন নিয়ন্ত্রণে আনতে তিনটি প্রতিবন্ধকতার জানায় ফায়ার সার্ভিস। ফায়ার সার্ভিস ও সিভিল ডিফেন্স অধিদপ্তরের মহাপরিচালক ব্রিগেডিয়ার জেনারেল মো. মাইন উদ্দিন জানান, সকাল ৬টা ১০ মিনিটে আগুন লাগে। দুপুর ১২টা ৩৬ মিনিটে আগুন নিয়ন্ত্রণে এসেছে।
কারণ
বঙ্গবাজারে আগুনের কারণ অনুসন্ধানে সিআইডিকে দায়িত্ব দেয়া হয়েছে। ঘটনার পরদিন ৫ এপ্রিল বুধবার সকাল সাড়ে ৯টার দিকে সিআইডির পরিদর্শক দলটি ঘটনাস্থলে পৌঁছায়।
ফায়ার সার্ভিস কর্তৃপক্ষ রাজধানীর ফুলবাড়িয়ার বঙ্গবাজার কমপ্লেক্সকে চার বছর আগেই অগ্নিনিরাপত্তার দিক থেকে অত্যন্ত ঝুঁকিপূর্ণ ঘোষণা করেছিল। তখন ফায়ার সার্ভিস থেকে বঙ্গবাজার কমপ্লেক্সে বেশ কিছু ব্যানারও টাঙানো হয়।
ঢাকা দক্ষিণ সিটি করপোরেশনের প্রকৌশল বিভাগ সূত্রমতে, সাবেক মেয়র মোহাম্মদ সাঈদ খোকনের সময়ে বঙ্গবাজার কমপ্লেক্সটিকে স্টিলের অবকাঠামো দিয়ে ১০ তলা করতে দরপত্র আহ্বান করা হয়। এই কাজ করতে ঠিকাদারকে কার্যাদেশও (ভবন নির্মাণের অনুমতিপত্র) দেওয়া হয়েছিল। কিন্তু দোকান মালিক সমিতির নেতারা উচ্চ আদালতে গিয়ে নির্মাণকাজের স্থগিতাদেশ নিয়ে আসেন।
ক্ষয়ক্ষতি ও ক্ষতিপূরণ
বঙ্গবাজার শপিং কমপ্লেক্সে ভয়াবহ অগ্নিকাণ্ডে ১ হাজার কোটি টাকার বেশি ক্ষয়ক্ষতি হতে পারে বলে জানিয়েছেন বাংলাদেশ দোকান মালিক সমিতির সভাপতি মো. হেলাল উদ্দিন।
এছাড়া বঙ্গবাজারে আগুনে ক্ষতিগ্রস্তদের তালিকা এবং ক্ষয়ক্ষতি নিরূপণে আট সদস্যের কমিটি গঠন করেছে ঢাকা দক্ষিণ সিটি করপোরেশন (ডিএসসিসি)।
বাংলার ভাষায় সাহিত্য অকাদেমি পুরস্কার বিজয়ীদের তালিকা
সাহিত্য অকাদেমী প্রদত্ত সাহিত্য অকাদেমি পুরস্কার প্রতি বছর প্রতিটি স্বীকৃত ভাষা এবং অনুবাদের জন্য দেওয়া হয়। সাহিত্য অকাদেমী ফেলোশিপের পর এটিই ভারতের দ্বিতীয় সর্বোচ্চ সাহিত্য সম্মান। নিচে বাংলা ও ইংরেজি ভাষায় সাহিত্য রচনা এবং বাংলা সাহিত্য থেকে অনুবাদের জন্য পুরস্কৃত বাঙালি সাহিত্যিকদের তালিকা দেওয়া হল।
সাহিত্য অকাদেমী পুরস্কার বিজয়ী
সাহিত্য অকাদেমী পুরস্কার বিজয়ীদের তালিকা নিচে দেওয়া হল। ১৯৬০, ১৯৬৮ ও ১৯৭৩ সালে পুরস্কার দেওয়া হয়নি।
বাংলা সাহিত্য থেকে অনূদিত
মণিপুরী ভাষায় অনূদিত) কোঙ্কণি ভাষায় অনূদিত) ওডিয়া ভাষায় অনূদিত) name="Jagran">Hindi News |Hindi News Headlines | Hindi News Online – Yahoo! Jagran Hindi News – মহাভারত কি কথা (বুদ্ধদেব বসু কৃত মহাভারত-পুনর্কথন; হিন্দি ভাষায় অনূদিত) name="Jagranjosh">साहित्य अकादमी अनुवाद पुरस्कार वर्ष 2009 – অধিকার অরণ্যচো  (মহাশ্বেতা দেবীর উপন্যাস; কোঙ্কণি ভাষায় অনূদিত)
== বাংলায় অনূদিত == name="Muslims"/> – কাইফি আজমির কবিতা (কবিতা; উর্দু থেকে অনূদিত) name="Jagran"/> – আমার তোমার তার কথা (উপন্যাস; হিন্দি থেকে অনূদিত)
ব্রায়ান ক্লোজ
ডেনিস ব্রায়ান ক্লোজ, সিবিই (Brian Close; জন্ম: ২৪ ফেব্রুয়ারি, ১৯৩১ - মৃত্যু: ১৩ সেপ্টেম্বর, ২০১৫) রডনের টাউন স্ট্রিট এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, প্রশাসক ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। তিনি ইংল্যান্ডের ক্রিকেটের ইতিহাসে সর্বকনিষ্ঠ টেস্ট ক্রিকেটারের মর্যাদা পেয়েছেন। মাত্র ১৮ বছর বয়সে তার টেস্ট অভিষেক ঘটে। এছাড়াও, ইংল্যান্ড দলকে নেতৃত্ব দিয়েছেন ব্রায়ান ক্লোজ।
প্রারম্ভিক জীবন
রডনের টাউন স্ট্রিট এলাকার শ্রমজীবি পরিবারের সন্তান তিনি। হ্যারি ও ইস্থার দম্পতির ছয় সন্তানের মধ্যে তিনি দ্বিতীয় ছিলেন। শৈশবে বাবার সাথে ক্রিকেট খেলায় প্রশিক্ষণ নিতেন। ক্রিকেটের প্রতি তার সুগভীর আগ্রহ লক্ষ্য করা যায়। ব্রাডফোর্ড ক্রিকেট লীগে তিনি উইকেট-রক্ষণ ও বড় ধরনের রান সংগ্রহের দিকে আগ্রহ ছিল। তাস্বত্ত্বেও ইয়র্কশায়ার কাউন্টি দলে মনোযোগ আকর্ষণ করতে পারেননি।
পরবর্তীকালে কাউন্টি চ্যাম্পিয়নশীপে ইয়র্কশায়ার ক্রিকেট দলের সদস্য ছিলেন। এছাড়াও ক্লাব দলটির অধিনায়ক হিসেবে চারবার শিরোপা বিজয়ে সহায়তা করেন। ১৯৪৯ সালে ইয়র্কশায়ারের সদস্য হিসেবে প্রথম-শ্রেণীর ক্রিকেটে কেমব্রিজ বিশ্ববিদ্যালয়ের বিপক্ষে অংশ নেন। এরপর খেলেন অক্সফোর্ড বিশ্ববিদ্যালয়ের বিপক্ষে।
পরবর্তীতে ক্লাব ত্যাগ করে সমারসেটে চলে যান ও অধিনায়কের দায়িত্ব পালন করেন। এ সময়ে দলটিকে শক্তিশালী দলে রূপান্তরে ভূমিকা রাখেন ও ভিভ রিচার্ডস এবং ইয়ান বোথামের ন্যায় ক্রিকেটারদেরকে সফলতম খেলোয়াড়ে পরিণত করেন তিনি।
প্রথম-শ্রেণীর ক্রিকেট
১৯৪৮ থেকে ১৯৭৭ সাল পর্যন্ত তার ক্রিকেট জীবন অতিবাহিত হয়। এ সময়ে তিনি জনপ্রিয় ক্রিকেটারে পরিণত হয়েছিলেন। ব্যাটসম্যান হিসেবে প্রায় ৩৫,০০০ রান সংগ্রহ করেছিলেন। ৫২ সেঞ্চুরি করেন তিনি। ব্যক্তিগত সর্বোচ্চ ১৯৮ রান তোলেন। এছাড়াও বোলার হিসেবে ১,১৬৮টি ডিসমিসালের পাশাপাশি ফিল্ডার হিসেবে ৮০০ ক্যাচ ও উইকেট-রক্ষক হিসেবে একটি স্টাম্পিং করেছিলেন তিনি। ছয় ফুটেরও অধিক উচ্চতার অধিকারী ক্লোজ শর্ট লেগে ফিল্ডিং করতেন যা ব্যাটসম্যানের কাছাকাছি স্থানে থাকে। ক্লোজের সময়কালে মাথা বা শরীর রক্ষার্থে কোন প্রতিরক্ষামূলক ব্যবস্থা ছিল না। ফলে মাঝে-মধ্যেই ব্যাটসম্যানের বল তাকে আঘাত হানতো।
খেলোয়াড়ী জীবন
সমগ্র খেলোয়াড়ী জীবনে ২২টি টেস্টে অংশ নিয়েছেন। তন্মধ্যে সাত টেস্টে নেতৃত্ব দিয়ে ছয়টিতেই দল জয় পেয়েছিল। বাকী একটি খেলা ড্রয়ে পরিণত হয়।
জুলাই, ১৯৪৯ সালে নিউজিল্যান্ড ক্রিকেট দলের বিপক্ষে সর্বপ্রথম মাঠে নামেন। সফরকারী নিউজিল্যান্ড দলের বিপক্ষে ওল্ড ট্রাফোর্ডে অনুষ্ঠিত তৃতীয় টেস্টে খেলার জন্য মনোনীত হন। লেস জ্যাকসনের সাথে একযোগে টেস্ট অভিষেক ঘটে তার। এ সময় তার বয়স ছিল ১৮ বছর ১৪৯ দিন। ২০১৩ সাল পর্যন্ত ইংল্যান্ডের সর্বকনিষ্ঠ টেস্ট ক্রিকেটার ছিলেন তিনি। ইংল্যান্ডের ইনিংসে দ্রুত রান সংগ্রহের প্রয়োজন পড়ায় দলীয় অধিনায়ক ফ্রেডি ব্রাউনের পরামর্শক্রমে দুই বল মোকাবেলা করে তৃতীয় বলে বাউন্ডারি নেয়ার উদ্দেশ্যে বল শূন্যে তুললে কোন রান সংগ্রহ ছাড়াই আউট হন তিনি। এরপূর্বে নিউজিল্যান্ডের প্রথম ইনিংসে ৩৯ রানের বিনিময়ে এক উইকেট লাভ করেছিলেন ক্লোজ।
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে সফরকারী অস্ট্রেলিয়ার বিপক্ষে অনুষ্ঠিত ঐ খেলায় তার দল ৬ উইকেটে জয়লাভ করেছিল।
অবসর
১৯৭৭ মৌসুম শেষে কাউন্টি ক্রিকেট থেকে অবসর নেন তিনি। ১৯৭৯ থেকে ১৯৮১ সাল পর্যন্ত ইংল্যান্ডের দল নির্বাচকের দায়িত্ব পালন করেছেন। এছাড়াও ১৯৮৪ সালে ইয়র্কশায়ার কমিটির সদস্য মনোনীত হন।
১৩ সেপ্টেম্বর, ২০১৫ তারিখে ৮৪ বছর বয়সে তার দেহাবসান ঘটে।
আরও পড়ুন
মুদ্রিত ওয়েবসাইট
কৌশিক হোসেন তাপস
কৌশিক হোসেন তাপস (জন্ম: ৮ নভেম্বর ১৯৮৩) বাংলাদেশের একজন সঙ্গীত সুরকার এবং গায়ক। তিনি পূর্ণদৈর্ঘ্য প্রেম কাহিনী (২০১৩) চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন। এছাড়াও ২০১৮ সালে তিনি শ্রেষ্ঠ বাংলাদেশী সুরকার এবং গায়ক হিসেবে দাদাসাহেব ফালকে সম্মানসূচক খেতাব অর্জন করেন।
প্রাথমিক জীবন
আট বছর বয়সে তার প্রথম সঙ্গীত অ্যালবাম "পাখিদের পাঠশালা" একুশে বইমেলাতে প্রকাশিত হয়। তিনি বাংলাদেশ ইনস্টিটিউট অব ব্রডকাস্টিং আর্টস এ পড়ালেখা করে। তিনি শিশু একাডেমীতে গান শেখেন এবং ছায়ানট থেকে লোক সঙ্গীত শেখেন।
কর্মজীবন
২০১৫ সালে তিনি ভারতীয় সঙ্গীত পরিচালক সেলিম মার্চেন্ট-এর সাথে কাজ করেন। তাপস "ওয়ান মোর জিরো কমিউনিকেসশন", "দ্য ফুয়েল স্টেশন লেভেল" এবং "টিএম প্রোডাকশন" নামে তিনটি কোম্পানি গঠন করেন। তার হাত ধরে বাংলা গানের জগতে উইন্ড অব চেঞ্জেস (পরিবর্তনের হাওয়া) নামে সঙ্গীতের একটি ফ্লাটফর্ম তৈরী হয়, যা দেশ বিদেশে ব্যাপক আলোচিত হয়। তিনি এখন TMRECORDS নামে অডিও কম্পানি গঠন করেছেন। যেখান থেকে ইতিমধ্যে মাইলস ব্যান্ড এর হামিম আহমেদ, ঐশী, লুইপা, আরিফিন রুমি, এস আই টুটুল, দোলা, আনিকা সহ অনেকের গান মুক্তি পেয়েছে।
ব্যক্তিগত জীবন
তাপস ফারজানা মুন্নিকে বিয়ে করেন। মুন্নি একজন বিউটিশিয়ান ও ফ্যাশন ডিজাইনার। তাদের তিনটি সন্তান রয়েছে।
রোহন বন্দ্যোপাধ্যায়
রোহান বিজেশ বন্দ্যোপাধ্যায় (জন্ম ১০ ডিসেম্বর ১৯৮৮) একজন ভারতীয় ক্রিকেটার। তিনি ইন্ডিয়ান প্রিমিয়ার লিগ ২০০৮, বাংলা এবং কলকাতা নাইট রাইডার্সের হয়ে খেলেন। তিনি একজন উদ্বোধনী ব্যাটসম্যান।
নাজনীন (ভারতীয় অভিনেত্রী)
নাজনীন হচ্ছেন ভারতের একজন সাবেক চলচ্চিত্র অভিনেত্রী। পঞ্চাশের দশকে জন্ম নেওয়া নাজনীন হিন্দি চলচ্চিত্রে অভিনয় করা শুরু করেন সত্তরের দশকে যদিও অভিনয় জগতে সুনাম অর্জন করতে পারেননি তিনি আর পরে তিনি টেলিভিশন নাটকের অভিনেত্রী হিসেবে যোগ দেন আশির দশকে। ১৯৭২ সালে কালজয়ী গায়ক কিশোর কুমারের ভাই অশোক কুমার অভিনীত একটি স্বল্প পরিচিত চলচ্চিত্রে প্রথম অভিনয় করেছিলেন নাজনীন, আর সেই চলচ্চিত্রটির নাম ছিলো 'সারেগামাপা', চলচ্চিত্রটির পরিচালক ছিলেন সত্যেন বসু। নাজনীর এরপর কোরা কাগজ (১৯৭৪), চলতে চলতে (১৯৭৬) এবং দিলদার (১৯৭৭)-এর মত কিছুটা সফল চলচ্চিত্রে অভিনয় করেন। নাজনীনের মূল পরিচয় যে তিনি ডিডি ন্যাশনাল-এ প্রচারিত নাটক 'মহাভারত'-এ কুন্তী চরিত্রে অভিনয় করেছিলেন, নাটকটি আশির দশকের শেষের দিকে প্রচারিত হত।
পূর্ব জীবন
নাজনীনের জন্ম ১৯৫৮ সালে কোলকাতাতে হয়েছিলো একটি বাঙালি মুসলিম পরিবারে। তার বাবার একটি প্রিন্টিং প্রেস ছিলো, আগে তারা কোলকাতাতে থাকতেন, পরে লক্ষ্ণৌতে যান এবং সবশেষে মুম্বইতে আসেন। মুম্বইয়ের হিল গ্র্যাং হাই স্কুলে পড়তেন নাজনীন যেখানে অভিনেত্রী নীতু সিংও পড়তেন; নীতু আর নাজনীন মুম্বইতে থাকাকালীন নীতু নাজনীনকে তাদের বাসায় এনে খাওয়াতেন।
কর্মজীবন
নাজনীন একদা তার একটি আত্মীয়দের দ্বারা অনুষ্ঠানে যান এবং সেখানে প্রযোজক ইউসুফ তীরন্দাজওয়ালা এবং পরিচালক সত্যেন বসু নাজনীনকে দেখতে পান আর নাজনীন সুযোগ পেয়ে যান অভিনয় করার, 'সারেগামাপা' চলচ্চিত্রে কাজ করার জন্য নাজনীন চুক্তিবদ্ধ হন।
সত্যেন বসু নাজনীনকে আরো দুটো চলচ্চিত্রে অভিনয় করার জন্য স্বাক্ষর করেন কিন্তু চলচ্চিত্রদুটি তৈরি হতে পারেনি। সত্যেন বসুর মত একজন পরিচালকের অধীনে কাজ করার জন্য নাজনীনের অনেক লাভ হয়েছিলো। সত্যেন বসু নাজনীনের নাম পরিবর্তন করে সুপর্ণা রাখতে চেয়েছিলেন যেটা নাজনীনের স্ক্রীন নেম হতে গিয়েছিলো, কেউ কেউ নাজনীনের নাম সোনালিও রাখতে গিয়েছিলো তবে নাজনীন তার নাম বদলাননি।
১৯৭৪ সালে মুক্তি পায় কোরা কাগজ চলচ্চিত্রটি যেটাতে নাজনীন জয়া ভাদুড়ির বোনের চরিত্রে অভিনয় করেছিলেন, চলচ্চিত্রটি প্রশংসিত হয়েছিলো, নাজনীনের অভিনয়েরও মানুষ প্রশংসা করেছিলো। মানুষ বলছিলো কোরা কাগজ-এ অভিনেত্রী জয়া ভাদুড়ির বোনের চরিত্র মেয়েটি (নাজনীন) ভালোই করেছে।
নাজনীন বারবার বিভিন্ন চলচ্চিত্রে বোনের চরিত্রে অভিনয়ের প্রস্তাব পাচ্ছিলেন কিন্তু ঐগুলো নিচ্ছিলেননা, তিনি অনেক নিম্নরুচি সম্পন্ন চলচ্চিত্রে অভিনয়ের প্রস্তাবও পাচ্ছিলেন। আশির দশক পর্যন্ত তিনি অনেক আজেবাজে চলচ্চিত্রে অভিনয় করেন।
স্লোভেনীয় উইকিপিডিয়া
স্লোভেনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার স্লোভেনীয় ভাষার সংস্করণ। স্লোভেনীয় উইকিপিডিয়া ২০০২ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। স্লোভেনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ইকলস ম্যাগনিফিকা
ইকলস ম্যাগনিফিকা হল স্যাটারনিডাই পরিবারের একটি মথ। এটি মেক্সিকো, গুয়াতেমালা, নিকারাগুয়া, পানামা, ব্রাজিল, আর্জেন্টিনা এবং প্যারাগুয়েতে পাওয়া যায়। এটি ১৮৫৫ সালে ওয়াকার কর্তৃক বর্ণিত হয়।
সলিল বন্দ্যোপাধ্যায়
সলিল বন্দ্যোপাধ্যায় (জন্ম ১ অক্টোবর ১৯৩৫) একজন ভারতীয় প্রাক্তন ক্রিকেটার । তিনি ১৯৫৮ থেকে ১৯৬২ মধ্যে বাংলার হয়ে পাঁচটি প্রথম-শ্রেণীর ম্যাচ খেলেন।
কেশবরায়পাটন
left|thumb|350px|কেশোরাইপতনের চম্বল নদীর উপর কেশব রাই মন্দির কেশোরাইপাতান (Keshoraipatan) ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।
জনসংখ্যার উপাত্ত
এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে কেশোরাইপাতান এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
পীরাগড়ী মেট্রো স্টেশন
পীরাগড়ী মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের পশ্চিম বিহারের পীরাগড়ীতে অবস্থিত উত্তোলিত মেট্রো স্টেশন। ২০১০ সালের ৩রা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।
ক্যামব্রিয়ান স্কুল অ্যান্ড কলেজ
ক্যামব্রিয়ান স্কুল অ্যান্ড কলেজ বিএসবি ফাউন্ডেশন কর্তৃক পরিচালিত একটি শিক্ষাপ্রতিষ্ঠান। শান্তি, আত্মনির্ভরশীলতা ও বৈশ্বিক সুযোগের জন্য শিক্ষা এ শ্লোগান নিয়ে ২০০৪ সালে প্রতিষ্ঠানটি প্রতিষ্ঠিত হয়। প্রতিষ্ঠানটি শিক্ষার মান উন্নয়ন ও সুশিক্ষায় শিক্ষিতকরণের লক্ষ্যে কাজ করে যাচ্ছে। ঢাকা ও চট্টগ্রামে এটির মোট ১৬টি ক্যাম্পাস রয়েছে।
সমালোচনা
শিক্ষার্থীদের কাছ থেকে অতিরিক্ত অর্থ আদায় করার অভিযোগ রয়েছে প্রতিষ্ঠানটির বিরুদ্ধে।      এছাড়াও এর নানা স্থানে শাখা পরিচালনার অনুমোদন প্রশ্নবিদ্ধ।
ইকলস মাসনি
ইকলস মাসনি হল স্যাটারনিডাই পরিবারের একটি মথ । এটি মেক্সিকো থেকে দক্ষিণে ইকুয়েডর এবং কলম্বিয়া পর্যন্ত পাওয়া যায়।
এক্সিম ব্যাংক কৃষি বিশ্ববিদ্যালয় বাংলাদেশ
এক্সিম ব্যাংক কৃষি বিশ্ববিদ্যালয় বাংলাদেশ বেসরকারি পর্যায়ের একটি উচ্চ শিক্ষাপ্রতিষ্ঠান। এটি বাংলাদেশের প্রথম বেসরকারী কৃষি বিশ্ববিদ্যালয়। এটি রাজশাহী বিভাগের চাঁপাইনবাবগঞ্জ জেলার সদর উপজেলার বড় ইন্দারা মোড়ে অবস্থিত।
ইতিহাস
গণপ্রজাতন্ত্রী বাংলাদেশের মাননীয় প্রধানমন্ত্রী শেখ হাসিনা ৯ই অক্টোবর ২০১৩ সালে তার সরকারি বাসভবন গণভবনে একটি অনুষ্ঠানে মাধ্যমে বিশ্ববিদ্যালয়ের আনুষ্ঠানিক উদ্বোধন করেন। ২০১৩ সাল পর্যন্ত বাংলাদেশে কোন বেসরকারী কৃষি বিশ্ববিদ্যালয় ছিল না।
উপাচার্যগণ
নিম্নোক্ত ব্যক্তিবর্গ এক্সিম ব্যাংক কৃষি বিশ্ববিদ্যালয় বাংলাদেশ এর উপাচার্য হিসেবে দায়িত্ব পালন করেন:
অ্যালেন আমেরিকান
অ্যালেন আমেরিকান হ'ল ১৯৭০ সালে প্রতিষ্ঠিত টেক্সাসের অ্যালেনের একটি অর্ধ-সাপ্তাহিক স্থানীয় সংবাদপত্র এটি বর্তমানে স্টার মিডিয়া দ্বারা পরিচালিত। ১৯৭২ সালে এটি ইস্ট টেক্সাস প্রেস অ্যাসোসিয়েশন পুরস্কার পেয়েছিল। ১৯৯০এর দশকে এটি মার্ক হাচিসন সম্পাদনা করছিলেন এবং হার্ট-হ্যাঙ্কস সংবাদপত্রের মালিকানাধীন ছিল। পরে এটি স্ক্রিপস অর্জন করেছিল, ১৯৯৮ সালে লায়নহার্টের কাছে এটি বিক্রি করা হয়েছে
এক্সিম ব্যাংক কৃষি বিশ্ববিদ্যালয় বাংলাদেশ
ভর্তি ব্যবস্থা
এক্সিম ব্যাংক কৃষি বিশ্ববিদ্যালয় বাংলাদেশ শিক্ষার্থীদের জন্য কম খরচে ভর্তি এবং অন্যান্য সুবিধা প্রদান করা ব্যাপারে উদবুদ্ধ। ভালো ফলাফলকারী শিক্ষার্থীদের জন্য বিভিন্ন শিক্ষাবৃত্তির ব্যবস্থা রয়েছে।
অনুষদ এবং বিভাগসমূহ
thumb|ভাইস চ্যান্সেলর অধ্যাপক ড. এবিএম রাশেদুল হাসান শিক্ষকদের মধ্যে বক্তৃতা প্রদান করছেন। thumb|এক্সিম ব্যাংক কৃষি বিশ্ববিদ্যালয়ের ডিভিএম ক্লাসে অংশগ্রহণকারী শিক্ষার্থীরা।
সুলতানা নুরুন নাহার
সুলতানা নুরুন নাহার বাংলাদেশী-মার্কিন পারমাণবিক জ্যোতিঃপদার্থবিজ্ঞানী। তিনি সক্রিয় ছায়াপথ কেন্দ্রীন থেকে আসা লৌহ রেখার মডেল প্রণয়নের জন্য বিখ্যাত। বর্তমানে কর্মরত আছেন মার্কিন যুক্তরাষ্ট্রের ওহায়ো স্টেট ইউনিভার্সিটির পরমাণবিক জ্যোতিঃপদার্থবিজ্ঞান গবেষণা বিভাগে। তার জন্ম বাংলাদেশের ঢাকায়। বর্তমানে (২০১১) তিনি যুক্তরাষ্ট্রের ওহায়ো প্রদেশের কলাম্বাস শহরে বাস করেন।
শিক্ষাজীবন
সুলতানা নুরুন নাহার মনিজা রহমান বালিকা উচ্চ বিদ্যালয় থেকে লেটার মার্কসহ প্রথম শ্রেণীতে এসএসসি পাশ করেন। তিনি সেন্ট্রাল উইমেন্স কলেজ থেকে প্রথম শ্রেণীতে এইচএসসি পাশ করেন। ঢাকা বিশ্ববিদ্যালয় এর পদার্থবিজ্ঞান বিভাগ থেকে ১৯৭৭ সালে বিএসসি (সম্মান) ডিগ্রি অর্জন করেন। । ঢাকা বিশ্ববিদ্যালয়ে অসাধারণ ফলাফলের জন্য কালীদাস বৃত্তি লাভ করেন। উল্লেখ্য, সুলতানা নাহার প্রথম ছাত্রী যিনি পদার্থবিজ্ঞান বিভাগে প্রথম শ্রেণীতে প্রথম স্থান অর্জন করেন। ১৯৭৯ সালে ঢাকা বিশ্ববিদ্যালয় এর তাত্ত্বিক পদার্থবিজ্ঞান বিভাগ থেকে এমএসসি ডিগ্রি অর্জন করেন। ১৯৮২ সালে মিশিগানের ওয়েন স্টেট ইউনিভার্সিটি থেকে কোয়ান্টাম অপ্টিক্সে মাস্টার্স করেন। ১৯৮৭ সালে একই বিশ্ববিদ্যালয় থেকে পিএইচডি করেন।
গবেষণা
নাহার, ইলেকট্রন-আয়ন পুনঃসমন্বয়, ছবি-এক্সট্রিটেশন ও ডি-এক্সটেশন এবং ইলেকট্রন-আয়ন বিচ্ছুরিত-সহ অ্যাস্ট্রোফিজিক্যাল ও ল্যাবরেটরি প্লামাস-এ রেডিওটিভ এবং কলিসিনাল অ্যাটমিক প্রসেসের উপর ব্যাপকভাবে প্রকাশিত হয়েছে । বায়োমেডিক্যাল অ্যাপ্লিকেশনের জন্য তিনি ডিইলেকট্রনিক স্যাটেলাইট লাইন, তাত্ত্বিক স্পেকট্রোস্কোপি এবং গ্র্যাভিটেশনাল ন্যানোস্পেকট্রোস্কোপি-তেও কাজ করেছেন। তিনি আন্তর্জাতিক   Opacity Project" এবং "Iron Project," সহযোগিতার সদস্য।
বই
সুলতানা নাহার ২০১১ সালে ক্যাম্ব্রিজ বিশ্ববিদ্যালয় প্রেস থেকে Atomic Astrophysics and Spectroscopy নামে একটি বই প্রকাশ করেন।
আলি ফজল
আলি ফজল (, अली फजल; জন্ম: ১৫ অক্টোবর ১৯৮৬) একজন ভারতীয় বলিউড অভিনেতা, থ্রি ইডিয়টস, ফুক্রে এবং  অলওয়েস কাভি কাভি'' সিনেমায় অভিনয় করে তিনি ব্যাপক ভাবে পরিচিতি লাভ করেন। ২০১৫ সালে তিনি মার্কিন চলচ্চিত্র ফিউরিয়াস ৭ এ অভিনয় করেন।
ইকলস মানুএলিটা
ইকলস মানুএলিটা হল এক প্রকার মথ প্রজাতি। এটি স্যাটারনিডাই পরিবারের অন্তর্গত। এটি ব্রাজিলে পাওয়া যায়। ১৯৪১ সালে মথটি বর্ণিত হয়। এর বর্ণনা দেন প্রাণীবিজ্ঞানী ওইটিসিকা।
পাওয়েনসুদা ড্রোইন
জেনিফার পাওয়েনসুদা সাইতান-ড্রোইন (เจนนิเฟอร์ ปวีณสุดา แซ่ตั่น ดรูอิ้น; জন্ম ১২ অক্টোবর ১৯৯৩), এছাড়াও তার থাই ডাকনাম ফাহসাই (ฟ้าใส ใส), একজন থাই-কানাডীয় মডেল, টেলিভিশন আয়োজক, ভিডিও জকি এবং সৌন্দর্য প্রতিযোগিতার শিরোপাধারী, যিনি মিস ইউনিভার্স থাইল্যান্ড ২০১৯ -এর মুকুট পেয়েছিলেন। তিনি মিস ইউনিভার্স ২০১৯ প্রতিযোগিতায় থাইল্যান্ডের প্রতিনিধিত্ব করেছিলেন, শেষ পর্যন্ত শীর্ষ পাঁচে জায়গা করে নিয়েছিলেন।
হাতি সির্পান
জীবনী
তিনি ১৮৯০ সালে কাহরামানকাজান গ্রামে জন্মগ্রহণ করেছিলেন। তার পিতা কারা মেহমেত এফেন্দী এবং তার মা এমিন হানাম। তিনি বলকান যুদ্ধের সময় গলায় আঘাতপ্রাপ্ত এক সৈনিকের স্ত্রী ছিলেন। তিনি পাঁচ সন্তানের মা ছিলেন। তিনি কৃষিকাজ করতেন এবং তার বাবার পরে কাজান গ্রামের প্রধান হিসাবে কাজ করেছিলেন। ১৯৩৩ সালের ২৬শে অক্টোবর, মহিলাদের মুখতার হওয়ার অধিকার দেওয়ার পর, তিনি কাজান গ্রামের প্রধান হবার জন্য নির্বাচনে জয়লাভ করেন এবং তুরস্কের প্রথম মহিলা মুখতার হয়েছিলেন।
দ্বিতীয় ভাষা কংগ্রেসের ঠিক আগে (İkinci Türk Dil Kurultayı, ১৮-২৩ আগস্ট ১৯৩৪), ১৬ই জুলাই, ১৯২৪, রাষ্ট্রপতি মোস্তফা কামাল আতাতুর্ক কাজান গ্রামে ভ্রমণের জন্য আঙ্কারা ত্যাগ করেন, (আঙ্কারা প্রদেশের কিজিলচামাম জেলার অংশে), রাজধানী আঙ্কারা থেকে 50 km দূরে। এই ভ্রমণের সময়, আতাতুর্ককে সাতি কাদিনের সাথে পরিচয় করিয়ে দেওয়া হয়েছিল, যিনি কাজান গ্রামের প্রধান ছিলেন। তিনি ছিলেন মধ্য আনাতোলিয়ার একজন কৃষক যিনি তুরস্কের স্বাধীনতা যুদ্ধের সময় চার বছর যুদ্ধ করেছিলেন। দুজন কথোপকথনে ব্যস্ত ছিলেন, যার পরে আতাতুর্ক সাতি কাদিনের অর্জন এবং বুদ্ধিমত্তা পছন্দ করেছিলেন বলে জানা গেছে।
ইনানের মতে, আতাতুর্ক তার সাথে দেখা করার পর বলেছিলেন, "উনি একজন ব্যতিক্রমী মহিলা যিনি পার্লামেন্টের সদস্য হিসেবে সমৃদ্ধ করতে পারেন।" সাতি কাদিনকে তার সফল প্রচারণায় আতাতুর্ক নিজেই স্পন্সর এবং সমর্থিত করেছিলেন। পরবর্তীতে, আতাতুর্কের পরামর্শে তিনি তার প্রথম নাম হাতি এ পরিবর্তন করেন, আতাতুর্ক সেই সময়ে হাতিয়ান সভ্যতায় আগ্রহী ছিলেন এবং তুর্কি ভাষায় তার পূর্ব নাম সাতির অর্থ ছিল "বিক্রয়" বা "ক্রয়"। ১৯৩৪ সালের তুর্কি উপাধি আইন অনুসারে সমস্ত তুর্কি নাগরিকদের একটি উপাধি থাকা আবশ্যক হওয়ার পর তিনি সির্পান উপাধি গ্রহণ করেছিলেন।
হাতি সির্পান তার সংসদীয় দায়িত্ব শেষ করে কাহারামানকাজানে ফিরে আসেন। তিনি ১৯৫৬ সালের ২১শে মার্চ মারা যান।
কাহারামানকাজানে তার সমাধি রয়েছে এবং তার বাড়ি পুনরুদ্ধার করে একটি যাদুঘরে পরিণত করা হয়েছে।
মুসারত আহমেদ জেব
মুসারত আহমেদ জেব একজন পাকিস্তানি রাজনীতিবিদ যিনি জুন ২০১৩ সাল থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন।
রাজনৈতিক ও কর্মজীবন
মুসারত আহমেদ জেব ২০১৩ সালের পাকিস্তানের সাধারণ নির্বাচনে খাইবার পাখতুনখোয়া থেকে সংরক্ষিত মহিলা আসনে পাকিস্তান তেহরিক-ই-ইনসাফের (পিটিআই) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন । ২০১৪ সালে পিটিআই তার সদস্যপদ বাতিল করে এবং জাতীয় পরিষদের সদস্যপদ থেকে প্রত্যাহার করতে চেয়েছিল।  মে ২০১৮ সালে, তিনি পিটিআই ত্যাগ করেন এবং পাকিস্তান মুসলিম লীগ (এন) (পিএমএল-এন) এ যোগদান করেন।
সম্বরন বন্দ্যোপাধ্যায়
সম্বরন বন্দ্যোপাধ্যায় (জন্ম ১ নভেম্বর ১৯৫৩) একজন ক্রিকেট কোচ, একজন কলামিস্ট, টিভি বিশ্লেষক এবং ক্রিকেট অ্যাসোসিয়েশন অফ বেঙ্গল -এর একজন প্রশাসক ছিলেন। এর পাশাপাশি তিনি বাংলা ক্রিকেট দলের প্রধান নির্বাচকও ছিলেন। ৩ ডিসেম্বর ২০১৫-এ দেবাং গান্ধীকে প্রধান নির্বাচক হিসেবে নির্বাচিত করার পর তিনি প্রধান নির্বাচকের পদ থেকে পদত্যাগ করেন। তিনি ছিলেন একজন প্রাক্তন বাংলার ক্রিকেটার এবং বাংলাকে রঞ্জি জয়ে নেতৃত্ব দিয়েছিলেন।
তিনি ভারতীয় ক্রিকেট দলের একজন ক্রিকেট নির্বাচকও ছিলেন, সৌরভ গাঙ্গুলীকে ভারতীয় ক্রিকেট দলের অধিনায়ক হিসেবে বেছে নিয়েছিলেন।
গিলান সমাধিসৌধ
গিলান সমাধি (Gilan türbəsi) খারাবাগিলান বাসস্থানের ভূখণ্ডে নাখচিভান স্বায়ত্তশাসিত প্রজাতন্ত্রের ওর্দুবাদ জেলার পাহাড়ের ঢালে অবস্থিত একটি স্মৃতিস্তম্ভ। ১৯৭৯ সালে স্থানীয় জনগণ ঘটনাক্রমে সমাধিটি আবিষ্কার করে। সমাধিটির শীর্ষের মিনারটি ধ্বংস হয়ে গেছে, তবে সমাধিটি বর্তমানে সন্তোষজনক অবস্থায় রয়েছে।
স্থাপত্য বৈশিষ্ট্য
সমাধির পরিকল্পনা অভ্যন্তরীণভাবে অষ্টভুজাকৃতি, এবং বাহ্যিকভাবে আয়তক্ষেত্রাকার। স্মৃতিসৌধের ভিতরে একটি ছোট ফুটপাত রয়েছে যা অভ্যন্তরের পরিবেশের সাথে খাপ খায় না।
গিলান সমাধিসৌধের সমাধিটি মধ্যযুগীয় স্থাপত্যের অষ্টভুজাকৃতির সমাধিগুলি থেকে পৃথক যা আজারবাইজান এবং পার্শ্ববর্তী দেশগুলোতে ছড়িয়ে রয়েছে। গিলান সমাধিসৌধের আবরণের কেন্দ্রটি মাশরুম-আকৃতির ও অভ্যন্তরের কেন্দ্রে ঊর্ধ্বমুখী কলামটি প্রসারিত। কলামটিও আকৃতিতে অষ্টভুজাকৃতির।
গিলান সমাধিসৌধের সাধারণ গঠনটি মধ্য আজারবাইজানের দ্বাদশ শতাব্দীর। গিলান সমাধিসৌধটি আশেপাশের শিলা থেকে ভাঙা পাথরের টুকরোগুলির স্তর দিয়ে তৈরি করা হয়। এর অভ্যন্তরের বিপরীতে, স্মৃতিসৌধের বাইরের অংশটি সুন্দরভাবে নির্মিত হয়েছে। অভ্যন্তরের সিলিং এবং মেঝে, সেইসাথে প্রাচীর এবং কেন্দ্রীয় পাথরগুলোর মধ্যে ফাঁকা জায়গাগুলোতে সাদা রঙের প্লাস্টার করা। সমাধির অভ্যন্তরের অভিব্যক্তি আকারগুলোর বিশুদ্ধ ভলিউম কাঠামোর উপর ভিত্তি করে নির্মিত।
বাইরে, কবরের উপরের স্তরে একটি কিউবিক্যাল বডি উত্থাপিত হয়েছে। উপরের টাওয়ারটি সম্পূর্ণরূপে ইট দিয়ে নির্মিত হয়েছে এবং ইট থেকে তৈরি জ্যামিতিক অলঙ্কার দিয়ে সজ্জিত করা হয়েছে। শরীরের কোণটি নলাকার ইটের কলাম দিয়ে আচ্ছাদিত ছিল। এই কলামগুলোর মধ্যে নীচের অংশটি রয়ে গেছে। স্মৃতিসৌধের সজ্জায়, নীল চকচকে ইটগুলোও ব্যবহার করা হয়েছে।
গবেষণা
সমাধিসৌধ নির্মাণের সময়ের কোনও প্রমাণ পাওয়া যায়নি। উপরে উল্লিখিত স্থাপত্য বৈশিষ্ট্য অনুযায়ী, স্থাপত্য নিদর্শন এবং জ্যামিতিক নিদর্শনগুলোর জন্য গিলানের সমাধির সময়কালের ভবিষ্যদ্বাণী করা সম্ভব।
গিলান সমাধিসৌধের স্থাপত্যশৈলী মধ্য আজারবাইজানের দ্বাদশ শতাব্দীতে নির্মিত গীর্জার স্থাপত্য শৈলীর সাথে মিল রয়েছে। শিলালিপির অনুপস্থিতির ফলে গিলান সমাধিসৌধটি দ্বাদশ শতাব্দীতে তৈরি হতে পারে।
ইকলস মায়ি
ইকলস মায়ি হল এক প্রকার মথ। এটি স্যাটারনিডাই পরিবারের অন্তর্গত। এটি ব্রাজিলে পাওয়া যায়। ১৯২০ সালে মথটি বর্ণিত হয়। এর বর্ণনা দেন প্রাণীবিজ্ঞানী হাউস।
শরৎচন্দ্র কুঠি
শরৎচন্দ্র কুঠি হল ভারতের পশ্চিমবঙ্গ রাজ্যের হাওড়া জেলার অন্তর্গত সমতাবেড় গ্রামে অবস্থিত সাহিত্যিক শরৎচন্দ্র চট্টোপাধ্যায়ের বসতবাটী। শরৎচন্দ্রের জন্ম হুগলি জেলার দেবানন্দপুর গ্রামে। কিন্তু তার সাহিত্য জীবনের প্রথম দিনগুলি কেটেছিল হাওড়া জেলার সমতাবেড়ে। এখানে তার বাড়িটি শরৎচন্দ্র কুঠি নামে পরিচিত।
ইতিহাস ও স্থাপত্য
200px|left|thumb|শরৎচন্দ্র কুঠির ঠাকুরঘর আগে রূপনারায়ণ নদ এই বাড়িটির ঠিক পাশ দিয়ে বয়ে যেত। শরৎচন্দ্রের পড়ার ঘর থেকে নদী দেখা যেত। এখন নদী খাত পরিবর্তন করে দূরে সরে গেছে। এই পড়ার ঘরে বসেই শরৎচন্দ্র অভাগীর স্বর্গ, কমললতা, শেষপ্রশ্ন, পল্লীসমাজ, রামের সুমতি, পথের দাবী ও মহেশ-এর মতো গল্প-উপন্যাসগুলি লেখেন। বাড়িটি দোতলা। শরৎচন্দ্র ও তার ভাই স্বামী বেদানন্দ এখানে থাকতেন। বেদানন্দ বেলুড় মঠের সন্ন্যাসী ছিলেন। উভয়ের সমাধিই এই বাড়িতে আছে। শরৎচন্দ্রের স্বহস্তে পোঁতা গুলঞ্চ, পেয়ারা ইত্যাদি গাছ এই বাড়িতে এখনও রয়েছে। এটি এখন একটি পর্যটন কেন্দ্র।
যে মাটির ঘরটি বাড়ির রান্নাঘরটি ১৯৭৮ সালের বন্ন্যায় ভেঙে পড়ে। হাওড়া জেলা পরিষদ ৭৭,০০০ টাকা খরচ করে ওটি আবার তৈরি করে দেয়। ২০০১ সালে পশ্চিমবঙ্গ সরকার পশ্চিমবঙ্গ হেরিটেজ কমিশন অ্যাক্ট অনুসারে এটিকে ঐতিহ্যবাহী ঐতিহাসিক স্থলের স্বীকৃতি দেয়। ২০০৯ সালে পুরো বাড়িটি সংস্কার করা হয়েছে।
কৃষি ভূগোল
কৃষি ভূগোল হলো মানবিক ভূগোলের এমন একটি উপশাখা যা কৃষি এবং মানুষের মধ্যকার স্থানিক সম্পর্কের সাথে সংশ্লিষ্ট।
কৃষির সংজ্ঞা
কৃষিকাজ মানুষের প্রাথমিক পর্যায়ের অর্থনৈতিক কর্মকাণ্ড (Primary economic activity)। অধ্যাপক জিমারম্যানের (১৯৫১), মতে কৃষিকাজ মানুষের এক বিশেষ ধরনের অর্থনৈতিক প্রচেষ্টা ও একটি উৎপাদনমুখী কাজ। প্রাকৃতির আপন নিয়মে উদ্ভিদ ও প্রাণিজগতের যে জন্ম ও বৃদ্ধি, স্থায়ীভাবে বসবাসকারী মানুষ যখন তার সুযোগ নিয়ে নিজের প্রয়োজন মোটাতে সক্ষম হয়, সেই আহরণধর্মী, ভূমিকেন্দ্রিক, উন্নয়নমুখী কর্মকাণ্ডকে কৃষি বা চাষ বা আবাদ বলে। পশুপালন, উদ্ভিদের রক্ষণাবেক্ষণ, বনসৃজন, জলসেচ, মৎস্য প্রতিপালন, পশম উৎপাদন, এমনকি জলে সার মিশ্রিত করে মৃত্তিকাবিহীন চাষ বা হাইড্রোপনিক্সও (hydroponics) কৃষির অন্তর্গত। ওয়াটসন (১৯৫০) মনে করেন যে, শুধু মৃত্তিকার উপযুক্ত ব্যবহারের মধ্যেই কৃষিকাজ সীমাবদ্ধ নয়। কৃষির বৃহত্তর সীমার মধ্যে শস্য উৎপাদন এবং পশুচারণও অন্তর্ভুক্ত। জাতিসংঘের খাদ্য ও কৃষি সংস্থা ফাও (FAO)-এর  মতে, মৎস্য ও বনজসম্পদ আহরণও কৃষিকাজের আন্তর্গত।
কৃষির গুরুত্ব Significance of Agriculture
১. কৃষি একটি দেশের খাদ্যের যোগান দিয়ে খাদ্যসমস্যা সমাধানে গুরুত্বপূর্ণ ভূমিকা পালন করে থাকে।
২. এটি দেশের জাতীয় আয় বৃদ্ধিতে সহায়তা করে।
৩. কৃষিজ পণ্য বৈদেশিক বাণিজ্য সমুন্নত রেখে বৈদেশিক মুদ্রার্জনে সহায়তা করে।
৪. কৃষি মানুষের কর্মসংস্থানের সুযোগ সৃষ্টি করে বেকার সমস্যা সমাধানে ব্যাপক ভূমিকা পালন করে।
৫. এটি মানুষ ও অন্যান্য প্রাণির বাসস্থানের উপকরণ যোগান দিয়ে গুরুত্বপূর্ণ ভূমিকা পালন করে।
৭. এটি কৃষকশ্রেণির লোকদের জীবনযাত্রার মানোন্নয়নে ব্যাপকভাবে সহায়তা করে।
৮. এটি শিল্পখাতে শিল্পজাত পণ্যসামগ্রীর বৃহৎ বাজার সৃষ্টিতে বিশেষভাবে সহায়তা করে।
৯. কৃষির উপজাত জ্বালানি সরবরাহ করে মানুষকে প্রাকৃতিক গ্যাস ও জ্বালানি তেলের ওপর নির্ভরতা কমিয়ে দেয়।
১০. সর্বোপরি, এটি সম্পদ ও মূলধন গঠনের একটি অন্যতম প্রধান উৎস হিসেবে কাজ করতে পারে।
১২. এটি রাজস্ব আয়ের অন্যতম প্রধান উৎস হিসেবে কাজ করে।
কৃষির প্রধান বৈশিষ্ট্যসমূহ
বেঁচে থাকার জন্য মানুষের খাদ্য, বস্ত্র, বাসস্থান, শিক্ষা, চিকিৎসা এবং আনুসঙ্গিক প্রভৃতি বিষয় একান্ত প্রয়োজন। মৃত্তিকা থেকে প্রত্যক্ষ বা পরোক্ষভাবে আমরা এসব পেয়ে থাকি। ভূমিকর্ষণ, পানিসেচ, সার ও বীজ প্রদান প্রভৃতির মাধ্যমে মৃত্তিকা থেকে শস্য উৎপাদনই হচ্ছে কৃষিকার্য। জলবায়ু ও মৃত্তিকার তারতম্যের জন্য পৃথিবীর বিভিন্ন স্থানের কৃষিকাজ বিভিন্ন ধরনের হয়ে থাকে। প্রাচীনকালে যেমন কৃষিকাজ মানুষের একমাত্র উপজীবিকা ছিল, বর্তমানে সব দেশের জন্য সত্য না হলেও, অনেক দেশের জন্য কৃষিকাজই মানুষের একমাত্র উপজীবিকা। নিম্নে কৃষিকাজের প্রধান প্রধান বৈশিষ্ট্যাবলি আলোচনা করা হলো :
১. ভূমি : কৃষিকাজের জন্য প্রথম শর্ত হলো একখণ্ড ভূমি। কারণ জমি ছাড়া কৃষিকাজ করা কখনো সম্ভবপর নয়।
২. মূলধন : মূলধন ছাড়া কৃষিকাজ কখনোই সম্ভব নয়। জমি চাষের জন্য কলের লাঙ্গল বা হালের বলদ, উন্নতমানের বীজ, সার ও কীটনাশক প্রভৃতি ক্রয়, শ্রমিকের মজুরি, পরিবহন খরচ প্রভৃতি বাবদ প্রচুর অর্থের প্রয়োজন। তাই মূলধনের অভাব হলে কৃষিকাজের উন্নতি হয় না।
৩. হালচাষ ও বীজ : অধিক ফসল উৎপাদন করতে হলে অবশ্যই জমিকে ভালোভাবে চাষ দিতে হবে। উত্তমরূপে চাষাবাদ না করে বীজ বপন বা চারাগাছ রোপণ করলে ভালো ফসল পাওয়া যায় না।
৫. কর্মদক্ষতা : কৃষিকাজে অবশ্যই কর্মদক্ষতা থাকতে হবে। কারণ কর্মদক্ষতা ছাড়া ভালো ফসল উৎপাদন করা সম্ভবপর হয় না।
৬. পেশা : প্রাচীনকাল থেকে কৃষিকাজ মানুষের প্রধান পেশা। বর্তমানেও এটি পৃথিবীর অধিকাংশ মানুষের প্রধান উপজীবিকা। সুতরাং প্রাচীন পেশা হিসেবে এর বিশেষ বৈশিষ্ট্য রয়েছে।
৮. সার ও কীটনাশক : কৃষিকাজে ফলন ভালো পেতে হলে অবশ্যই প্রয়োজনীয় সার, কীটনাশক ও বালাইনাশক দিতে হবে। এসব রাসায়নিক ও পতঙ্গনাশক দ্রব্য ব্যবহারের মাধ্যমে জমিতে অধিক ফসল উৎপাদন সম্ভব।
৯. প্রকৃতির ওপর নির্ভরশীলতা : কৃষিকাজে প্রকৃতির ভূমিকা মুখ্য এবং মানুষের ভূমিকা গৌণ। কারণ কৃষির সাফল্য বা ব্যর্থতা প্রকৃতি দ্বারা প্রভাবিত। মৃত্তিকা, জলবায়ু, প্রাণী ও উদ্ভিদের জৈবিক প্রক্রিয়া এ তিনটি প্রাকৃতিক উপাদানের ওপর কৃষিকাজ মূলত নির্ভরশীল। তাই প্রকৃতির ওপর নির্ভরশীলতা কৃষির একটি উলে­খযোগ্য বৈশিষ্ট্য।
১০. ব্যাপকতা : বিশ্বব্যাপী কৃষির ব্যাপকতা এর একটি উলে­খযোগ্য বৈশিষ্ট্য। পৃথিবীর প্রায় সর্বত্রই কৃষির ব্যাপকতা বিরাজমান।
১১. মৌসুমি উৎপাদন : বিভিন্ন মৌসুম বা ঋতুতে বিভিন্ন রকম ফসল উৎপন্ন হয়। তাই কৃষিকাজ অন্যান্য শিল্প থেকে ভিন্ন বৈশিষ্ট্যের অধিকারী।
১২. পরিবর্তনশীল উৎপাদন : কৃষিক্ষেত্রে উৎপাদন সর্বদা সমান থাকে না। অনুক‚ল উপাদানের ফলে প্রথমদিকে প্রচুর শস্য উৎপাদন হয় বটে, কিন্তু শস্যাবর্তনের অভাবে ভূমির উর্বরতা কমে গেলে ক্রমশ উৎপাদনের পরিমাণ হ্রাস পায়। এমনকি অনুক‚ল পরিবেশ পেলে পুনরায় উৎপাদন বৃদ্ধি পেতে থাকে।